ઓપરેશન JAK (જમ્મુ એન્ડ કાશ્મીર) શરૂ થઈ ગયું. ૨૭ ઓકટોબર, ૧૯૪૭ ની વહેલી સવારે, ભારતીય સેના શ્રીનગર પહોંચી ગઈ. આવું થશે એવું તો પાકિસ્તાને સપનામાં પણ નહિં ધાર્યું હોય. ઝીણાએ ગુસ્સે થઈ, પાકિસ્તાની સેના અને હવાઈદળને સામનો કરવા હુકમ કર્યો. ગોરા અમલદારોએ એ હુકમ માનવાની ના પાડી દીધી. જો એ વખતે પાકિસ્તાનની સેના ભૂમિ માર્ગે અને હવાઈ માર્ગે પહોંચી ગઈ હોત તો ભારત માટે મોટી મુશ્કેલી ઊભી થાત. ૨૮ ઓકટોબરે એક ઉચ્ચ પાકીસ્તાની અધિકારીએ માઉન્ટબેટન સાથે વાત કરી, ઝીણાને માઉન્ટબેટનના વિચારો જણાવી દીધા.